ELUSUTU.

Ekupeleni kwalonyaka udluleyo bekuko intlanganiso yomnyaka yabo bonke Abesutu. Kwinkosi ezinkulu ebe nokufikelela ngu Masopa yedwa: u- Letsie no Molapo bate abana kufikelela ngenxa yesifo.

Ute u-Mr- Griffith akuba ezibulisile inkosana wati makuleseshwe imiteto ukuze kungabiko uti bendingayazi, akunikwa ityala. nkuba kuko awapuleyo. Utete ke ngokuti i-Government yase Koloni ifuna amadoda okuya kusebenza ezindleleni zenqwelo zomlilo. amadoda ayileyo aya kufumana 1s. ngemini ngenyanga zokuqala zontandatu, kuze ngezilandela ezo afumane 1s. 6d. nokudla. Inkosana bezifanele ukubakutaza abantu bazo ukuba baye kona bangayi kwele Diamond, apo bafunda ubunxila. Eyesibini into ingokuvuna, ukuba bonke bakugqibe ngo July, inkomo zibuqe ngosuku lokuqala ku August. Lento uyiteta ngokuba kuko abati bangavuni ngabom ukuze bamane ukubamba impahla zabanye. Eyesitatu, isikolo sakwa Rulumente sesiza kugqitywa ukwakiwa. Mabaze ke bati abangafuniyo ukubatumela abantwana babo kwizikolo zabafundisi kuba beya kufundiswa nelizwi lika Tixo kona, babatumele kwesi sakwa Rulumente.

Ute akugqiba zesuka inkosana zabulela amatamsanqa eziwafumana ngokuba pantsi kwamangesi, uxolo, ukunqaba, ukonwaba, ukutyeba kwabo nokuhambisela pambili, nezinye izinto. Ngokuvuna zite ixesha elinikiweyo lifutshane, malolulelwe ekupeleni kuka August.

Kute kusatetwa intlanganiso yacitwa yimvula waselesiti u-Mr. Griffith yobuya itetwe londawo yexesha lokuvuna.

Imfundo kwelozwe kubonakala ukuba ibihamba ngokukutazayo noko ingakaulezi ngangoko bangatanda ngako abaqubi bayo. Kulomnyaka kuko amadodana amatatu apumele uviwo lakwa Rulumente lwabafuna ukufundisa intsapo. Isikolo sentombi esise Thaba Bosigo sinabafundi 35; esamakwenkwe esise Morija sinabafundi aba 74,—

Ngokuhamba kwelizwi kuko izinto ezininzi zoku- kukutaza. Kuko iqela la Besutu abangabashumayeli, nabafumli a bentsapo abakolise ukuti babatalwe kwangabantu. Nokoke ziko nezinto ezizixakaniso. Esinye esibe siku kulonyaka upelileyo kubeko abafazi nentombi abati bayatwasa, izitixwana zibe ziteta nabo zibanike ilizwi elitunyelwa ku Besutu, eliti, Amangesi ayaxoka ukuti kuko u-Tixo, kengoko mayilahlwe yonke into azo nayo ezigusha, ibokwe, amahashe, amakuba, imbiza, inqawa, ingcawa namafelani nazo zonke ezinye intlobo zengubo ezize no Mlungu. Kubeko abantu abavumayo ukuba bazilahle inqawa bati ngezinye izinto abasakupumelela ngapandle kwazo. Kute kumacala anabo bantu kwanqaba ukuyiwa kushunyayclwa nge Sabata. Batumele ku Makristu ilizwi lokuba. ukuba akalilahli ilizwi azakutsha. Kubeko alahlayo ngenxa yelozwi! Kodwa ke impembe-lelo yabo bantu ngoku incipile kakulu. Kubonakala ukuba bebetunywa zinkosana ukuba batete ezizinto bahambe behlunguzelisa intloko.

Esinye isixakaniso esikulu kukubambelela kwamakolwa kumasiko amadala, ngokukodwa ulwaluko.

UKWAMKELELWA KWA MAHALA  
PANTSI KWA MANGESI.

Enye yendawo zokubulelwa ezenzeke kwizizwe ezipesheya kwe Nciba kukwamkelwa kwesizwe sika Ngangelizwe ukuba sibe pantsi kolaulo lwa Mangesi. Kwasekuke kwakankanywa ukuba kwintlanganiso eyayiko ngomhla 17 ka December u-Ngangelizwe wakutshwa ebukosini ngu Bowker umpati wamapolisa. Kwakukankanywe nokuba i-Government ikupe u-Mr Probart ukuba aye kuba yiyona Mantvi inkulu yezo zizwe, eya kuzityilela ukupatwa eziza kupatwa ngako.

Wati ke efika kona kwakubizwa intlanganiso yesizwe sika Ngangelizwe. Tabako ngomhla 24 ka December, bababininzi abantu kuyo, bafika kumawaka amabini abase mahasbeni bodwa, kanti izulu lalilibi. Zati zonke inkosana ezingabanga nakufikelela ngokwazo zatumela abantu bokuya kuzimela.

emva kokuba u-Mr Probart kuxeliwe into ayivo ngu Mr Wright no Bowker, usuke wati :—Zinkosi namapakati ase Batenjini ndicele ukuba size kuhlangana namblanje ukuze ndinazise ilizwi elitunvelwe ngam ngu Rulumente. Asikuko nokuba kundivuvisile ukunibona ningaka; enditembake ukuba niya kuhlala nilipulapula ilizwi elivela kwa Rulumente

naba ababeke pezu kwenu. Ndiya nazisa ke ukuba u-Rulumente uyivumele into eyenziwe ngu Mr Bowker no Wright, yokuba nipatwe ngamangesi. Mna ke ndize kuquba lomsebenzi sebeuqalile. Lento iveliswe ngumnqweno wenu wokunga ningapatwa ngokulungeleleneyo ningabi sezandleni zombandezeli owenza apo atanda kona. Ute lomnqweno wadibana nokungatandi ukuhlala exaleni lokuba niza kungenelwa zizizwe ezimelene nani. U-Ngangelizwe kubonakala ukuba ubalekele ehlatini. Ufumane wabaleka kuba amapolisa abeye kona, ebeya kukangela ubunyaniso benteto ebczivakala, ekubonakalayo ngoku ukuba bezingenene. Kodwa ke noko u- Rulumente uti indlu ka Ngangelizwe nabantu bake bafanele ukukuselwe egunyeni lomfo onje ngaye ukubandezela nangokufeketa ngabafazi abangonanga nto. Kobuya kubonwe ekuzipateni kwake nokuba abe negunya lokulaula alinikwayo. Ndiya temba ukuba ngoku niya kuhlala nizinze kungabiko zipitipiti, niqinise emsebenzini, kuba kaloku niza kupatwa ngohlobo aya kulungiselelwa ngokufanayo oyinkosi nolihlwempu elidelekileyo. Akuko bani eniya kuhlala ningcangcazela ngaye, nezizwe ezinirauleyo kuya kuyeka ukunikataza. Ndiyanazisa kanjalo ukuba upalele umsebenzi ekoloni ezindleleni zomlilo. Nanamhlanje angati enduluka amadoda awufumane, azuze nomvuzo ofanelekileyo. Ndiya kulindela ke ukuba ngoku nibe ngabuntu abaubinqeleyo umsebenzi, niyikonze ngokufanelekileyo i- Government ezo kuninceda mhla nibe nixakekile.

REV. GEORGE T. PERKS. M. A.

Kulenyanga ifileyo omnye wamadoda amakulu ake asityelelela ngu Rev. G. T. Perks. Lomfo ngomnye wabafundisi abakulu beeala lase Wesileni. Ubeke engumongameli wentlanganiso enkulu yabafundisi belocala pesheya. Ngoku ungomnye wezandla zalontlanganiso. Apa uze kukangela ukuhamba komsebenzi welizwi lika Tixo, nokubana iremente zelilizwe zinganakona ukubaxasa abafundisi bazo. Uhamba ke lomfo ngomcimbi ongako ukuba mkulu nokuba mhle. Sivatemba ukuba ukusityelelela kwake kuya kuvelisa iziqamo ezikulu, kuvuselele ukuhamba komsebenzi we Nkosi pakati kwabantsundu nabamhlope. Kungaba luncedo kumacala onke ukuba aya kuba maninzi amadoda anjengaye aya kumana ukusityelelela apa, aze kubona intswelo zetu aze aye kuzibika apo ebevela kona. Baninzi kumazwe apesheya abakumbulela ukuti apa e-Africa awumkulu kakulu umsebenzi ofuneka ukwenziwa. Sikolwa ke ukuba ukuza kwabafo abanje ngoRev. Mr. Perks kuya kunelisa ingcinga ezinjalo. Asinamatanda ngokuti ukuba lapa kwake kuya kuvuyelwa ngawo onke amakolwa nokuba ngawalipina ihlelo, amhlope nantsundu.

Asinakuzingena zonke indaba zokuhamba kwake' Wamkelwe ngovuyo kuzo zonke indawo ate wafika kuzo ngabamhlope nabantsundu. Apa e-Lovedale ubeko ngomhla 7 ka December, wabuya wadlula wasingisa ngase Qonce. Ngomhla 9 uye wafika e- Mkangiso wamkelwa kwangentliziyo evuyileyo kwanjenga kwezinye indawo. Ute akuba eke wakangela isikolo sakona waleseshelwa ipepa elixela ukuhamba komsebenzi kaTixo e-Mkangiso, nokuba eso sisikolo esidala esabako ngokusebenza kuka Rev. W. Shaw, nokuba omnye wabafundisi baso bokuqala ngu Rev. W. Impey: okunye kulapo kumiswe kona isishicilelo, apo sekuko nemashini ewukaulezisayo umsebenzi, ede yenjenjalo ngokukodwa kwi Testamente Entsha. (Batsbo bampa enve yazo ezo Testamente). Usuke u-Mr. Perks wabulela indawo ezitetiweyo zibekiswa kuye, wabalisa nangokuhamba kwelizwi pesheya kolwandle, wabulela kuba efumana uhamba ngokunje ukutandeka umsebenzi.

Asinakuzitini indaba zokuhamba kwalomfundisi nenkosikazi yakwake. Sesofumana sigqibe ngeliti anga amazwi ahambe cwateta kwindawo ngendawo angaba nje ngembewu ewele emhlabeni olungileyo eya kuvelisa izixakato—yanga Inkosi ingaba naye kuzo zonke indawo, imgcine eluhambeni lwake, imnike impumelelo emsebenz.ini wake awutunyiweyo ide isike imgoduse; kuze ngehambo ayibambaya kuncedakale intsizana zelilizwe lakowetu, kudumiseke igama lalowo ate ukuteta ngaye xa ase Mkangiso wayipeta inteto yake ngamaz.wi ati “Kulowo uhleli pezulu kwayo iterone, nakuyo imvana, makubeko umbongo, nembeko, namandla, kudo kube ngunapakade.” Isitvilelo. v. 13.

UKUVULWA KWE TYALIKE  
KWELAMAMFENGU.

Ngomhla wa 25, ka November savuka apa Egcuwa, saya e-Mpukane ekuvulweni kwendlu ye Tyalike yakona, esizweni sika Skerew sahlangana nenkosi u- Blyth, isiza ngenye indlela, sasesi galeleka kunye Safika intle indlu leyo ilungisiwe kakuhle, ipakamile kanjalo, ine veranda ngamacala onke. Enye into eyabamandi yeyokubayenziwe sisandla semfengu yonke, kanti umntu akangetsho eyibonile.

Into eyafuna ukusidanisa yabanye asabona bantu abangangokwezinye izindlu esike sazivula kweli lizwe noko bepelele abakwa Skerew u-Ntandatu, no Bulube, nenye inkosi endikohlileyo igama layo laliqelana elivela kwa Feltman nasesi kolweni nakwa Gcume.

Kanti lisiko lento into mhla iza kulunga, ike ikataze ukuqala. Ndati nam ngokuba benditandazile kwasekaya andatandabuza ngoncedo lwe Nkosi ndatemba kakulu.

Into yokuqala sangena senza iculo, satandaza kwafundwa indawo encwadini ngu Rev. J. Mahonga ndaza ndaxela ukuba indlu ka Tixo siyivulile iyindlu yeremente yama Wesile, ndaxela ukuba pezu kwemisebenzi ebisenziwa zizandla zabantu bakwa Skerew bagaule basika inca, batuta amatye, benza zonke izinto ezibezifuneka bezenza. Kekaloku pezu kwaleyo imizamo kuseko ityala le £40 Os. 6d. imali yezinto ebezitengiwe, neyomaki neyokutenga imiti nezi konkwane nento zonke ebezifuneka ; ndacela u-Captain Blyth ukuba abe ngumpati wentlanganiso.

Yangena ke inkosi leyo yateta kakulu, yenza amazwi amahle, endati ndakucinga ndabona ukuba u-Tixo uwatandile amamfengu lento awamiseleyo i-Mantyi enje ukulunga ekwaziyo ukuyala abantu ngokungati ngabantwana bayo.

Kwateta u-Rev. Mahonga no Skerew no Samuel Mzamo umvangeli wase Zazulwana, nabanye, kwabe kuposwa imali kwati ke kwakupela yona kwa ngenwa ezigusheni kwarolwa zona, kwati noko pakati sanga sifuna ukunqnmama kwako amandla amana ukupuma pantsi, wati nobenikele wapinda ngokwesibini nangokwesitatu, kwada kwabonakala ityala lipelile. Kwabekuxelwe kakulu kulungisiwe, satya sonke nenkosi ezo yaba yimivuyo kakulu ngenxa yendawo yokuba indlu ka Tixo siyivulile ingenatyala.

Ndikohliwe kukuteta okuninzi ngokuba ndingayikubalisa ngamazwi ayetetwa ngayo lomini, nditemba ukuba noko amadoda ayeko, nalawo aye engekakolwa, ayakuti kuyo aqale ukutabata ukucinga ngawo umsebenzi we Nkosi kude kubeko abayakugqoboka.

Mandipele apo ndawabulela kakulu amandla ka Tixo.

E. J. Babrett.

ELUHAMBENI.

Ndifuna ukuke ndikubalisele ngento endizibonileyo nendizivileyo eluhambenilwam. Kulomhlaba wase- Ngqakayi ususela ngapesheya kwe Sheshegu ude uzekuma ngele Ntonga uhlanga oluntsundu kum lubonakele lukude nelizwi. AVonke lomhlaba ngowonotenga abamhlope banabantu abaninzi abantsundu abapantsi kwabo abahleli ebunyameni ngokwelizwi Lenkosi nemfundo. Kute ke ndicanda kuwo lawo matyolo libalele, kushushu ndehla ndakulula amahashe kancinane kwicityana kona, kwaye kuko umhlaumbi wegusha nebokwe usela. Kufike kum inkwenkwe ezalusayo. Ihleli noyise kulomlungu yalusa ngapandle kwento yona kuba umzi wakowayo umi kulomhlaba womlungu. Ekuqubeni kwexesha side safika nakwezelizwi indaba. Ndiyixelele ubumandi bokuba ngumntu okolwayo xa uhamba wedwa kwilizwe ongalaziyo akoyiki nto, xa unendawo ezikataza intliziyo unokututuzelayo. Nokufa oku umntu okolwayo akakoyiki. Ite yona ukuba lento yinto enokucelwa ngeyisenjenjalo. Ndiyixelele mna ukuba iyacelwa lento ku Tixo azeke yena ampe umntu, mayicele kuye woyipa koti kuyo nasendle apa kube mnandi kakulu.

Lenkwenkwe indikumbuze umhla endati ndahlangana nendodana ikwangumalusi wegusha lishushu. kunene ilanga. Sati sakuteta ngelizwi yati yona lendlela yelizwi ayizikatazi ngayo kuba oyisekulubayo babonwabile bada bemka kunabonakali nto inibi ibaxalisileyo. Ndite kuqala ndamzisa ekubeni abone, aqonde kakuhle okokuba kuko Umdali wento zonke. Ute ke lendawo wayibona kakuhle. Ndimalatise indawo yokuba abayisekulu ati yena babonwabile uyaposisa bekungenjalo kanye. Ndam-

6 ISIGIDIMI SAMAXOSA, FEBRUARY 1, 1876. .